
A V I Z

asupra  proiectului de Lege pentru ratificarea Protocolului Adiţional între  Guvernul României şi  Guvernul Regatului Maroc, semnat la Rabat la 26 ianuarie 2008, la Acordul între Guvernul României şi  Guvernul Regatului Maroc privind promovarea şi  protejarea reciprocă a investiţiilor, semnat la Rabat la 28 ianuarie 1994
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Protocolului Adiţional între  Guvernul României şi  Guvernul Regatului Maroc, semnat la Rabat la 26 ianuarie 2008, la Acordul între Guvernul României şi  Guvernul Regatului Maroc privind promovarea şi  protejarea reciprocă a investiţiilor, semnat la Rabat la 28 ianuarie 1994, trimis cu adresa nr. PL-x 352 din 17 iunie 2008  şi  înregistrat cu nr.31/579din 18 iunie 2008.
 Potrivit dispoziţiilor art.75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  primă Cameră  sesizată. 
             
În temeiul prevederilor art. 61 din Regulamentul Camerei Deputaţilor, republicat, cu  modificările ulterioare, Comisia a dezbătut proiectul de lege menţionat mai sus, în şedinţa din  9 septembrie  2008.



Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.524               din  6 mai 2008. 

În urma dezbaterilor, cu unanimitate de  voturi, s-a hotărât avizarea favorabilă a proiectului de lege.


În raport cu obiectul şi conţinutul său, proiectul de lege  face parte din categoria legilor ordinare.

